MDC

***MDC*** Austingo (Texas) hardcore punk talde bat da, geroago San Frantziskon kokatua. Kanten izenburuetan *MDC* akronimoa etengabe erabiltzeak esplizituki agerian uzten ditu beren ideia antimilitalistak, antiinperialistak, poliziaren basakeriaren, erlijioaren eta estatubatuar kulturaren aurkakoak. Beren burua anarkista joz eta autoekoizpenari eskainia, laukoteak ez du bizimodu errazik izan, neurri batean taldearen ezegonkortasunarengatik, eta neurri batean beren irmotasunagatik; hala ere, oztopoek ez diete zirkuitu independentean aurrera egiterik eragotzi, Dave Dictor kantariaren karismari esker.

## Historia 
1979an sortu zen *The Stains* izenarekin: 1980ko apirilean, lehen kontzertua jo zuten, eta 1981ean, lehen singlea kaleratu, *John Wayne Was a Nazi* eta *Born to Die* kantekin, hurrengo albumean berriro argitaratu eta bizkortuak. Segidan, *MDC* izenaz, akronimoak album bakoitzean esanahi desberdinak hartu zituen. 1982an, San Frantziskora bizitzera joan ziren; han, *Dead Kennedys* taldeko Jello Biafrarekin egindako lankidetzari esker, *Millions of Dead Cops* kaleratu zuten, hardcore punkaren zutabetzat hartzen dena. Urte berean, Europan zehar bira bat antolatu zuten *Dead Kennedys* taldearekin: horri esker ospetsuak egin ziren eta Estatu Batuetatik kanpo ere estimatuak.

1983an *Multi-Death Corporations* singlea kaleratu zen, AEBetan *R Records*ek eta Britainia Handian *Crass Records*ek banatua, eta 1984an, *Millions of Dead Children* singlea, *Chicken Squawk* izenburuaz ere ezaguna.

1986an *Smoke Signals* diskoa argitaratu zuten, eta 1970eko hamarkadako rock eraginak izateaz gain, Gordon Fraser-rek gitarra-jotzaile gisa debuta egin zuen eta hurrengo urtean, *Millions of Damn Christians* albuma, ''This Blood's for You* izenburuaz ere ezaguna. 1988an, taldeak Europako bira bati ekin zion. Bertan, Berlingo kontzertuan, zuzeneko album bat grabatu zuten: *Elvis - In The Rhineland*.

Laurogeita hamarreko hamarkadaren hasieran taldearen formazioa aldatu zen eta, 1991n, beste album bat kaleratu zuten: *Hey Cop!* *If I Had A Face Like Yours...* Hor, Bill Collinsek gitarra-jotzaileak eta *Operation Ivy* taldeko Matt Freeman baxu-jotzaileak parte hartu zuten. 1993an, *Shades of Brown* kaleratu zuten, lan txalotua, begetarianismoari buruzko kanta hip hop ustekabeko bat barne zeukana.

Hurrengo urteetan, *MDC*k bira ugari egin zituen, bai Estatu Batuetan, bai Europan, eta ondoren taldearen desegite "informala" iragarri zen; baina 2000. urtean, Dave Dictor kantariari esker berriro elkartu eta 2004an *Magnus Dominus Corpus* albuma egin zuten.

## *MDC* akronimoaren esanahia 
* *Millions of Dead Cops* (Milioka txakur hil).
* *Multi-Death Corporations* (Heriotza anitzeko korporazioak).
* *Millions of Dead Children* (Milioika haur hil).
* *More Dead Cops* (Txakur hil gehiago).
* *Millions of Damn Christians* (Milioika kristau madarikatu).
* *Metal Devil Cokes* (Deabruzko Coca-Cola metalikoak), edari hori latetan kaleratzeari erreferentzia eginez.
* *Missile Destroyed Civilization* (Misilez suntsitutako zibilizazioa).
* *Magnus Dominus Corpus*

## Partaideak 
### Jatorrizko taldea 
* Dave Dictor - ahotsa
* Ron Posner - gitarra
* Franco Mares - baxua (2009ko abenduaren 28an hil zen)
* Al Schvitz - bateria

## Hurrengo taldeak 
* Dave Dictor - ahotsa
* Ron Posner - gitarra
* Michael Donaldson - baxua (2007ko irailaren 22an hil zen)
* Dejan Podobnik - bateria
* Brady Green - koruak eta hondoko koruak

## Diskografia 
### Estudioko albumak 
* 1982 - *Millions of Dead Cops*
* 1986 - *Smoke Signals*
* 1987 - *Millions of Damn Christians - This Blood's for You*
* 1989 - *Metal Devil Cokes*
* 1991 - *Hey, Cop!!!* *If I Had a Face Like Yours...*
* 1993 - *Shades of Brown*
* 2004 - *Magnus Dominus Corpus* 

### Zuzenekoa 
* 1988 - *Elvis - In the Rheinland*

### Singleak eta EPak 
* 1981 - *John Wayne Was a Nazi* (*The Stains* izenburupean grabatutako singlea)
* 1983 - *Multi-Death Corporations* (EPa)
* 1984 - *Mililions of Dead Children / Chicken Squawk* (singlea)

### Bildumak 
* 1988 - *More Dead Cops 1981-1987*
* 2002 - *Now More Than Ever*

### Beste talde batzuekin 
* 1984 - *International P.E.A.C.E. Benefit Compilation*
* 1993 - *Faster &amp; Louder: Hardcore Punk, Vol. 1''

## Erreferentziak 
## Kanpo estekak